ועדת הפנים ואיכות הסביבה, כנסת 15, פרוטוקול מספר 242, 2001-03-27 14:10

דוד אזולאי: אני פותח את הישיבה בעניין הצעת חוק בתי הדין הדתיים הדרוזיים (תיקון מס' 12) (הרכב ועדת המינויים), התשס"א-2001.

דוד אזולאי: אישרנו את הצעת החוק בקריאה ראשונה ואנחנו מבקשים להביא אותה היום לקריאה שנייה ולקריאה שלישית.

דוד אזולאי: אני קורא את תיקון סעיף 11: "בחוק בתי הדין הדתיים הדרוזיים, התשכ"ג-1962, בסעיף 11(א) במקום 'שר הדתות ושר המשפטים' יבוא 'שר המשפטים וחבר אחד של הממשלה שייבחר על ידיה'".

מוריה בקשי: אצלי בנוסח מופיע "חבר אחר של הממשלה.

מוריה בקשי: .."

מירי פרנקל-שור: בחוק הדיינים מופיע: "וחבר אחד של הממשלה שייבחר על ידיה".

דוד אזולאי: אשר על כן, אני מביא את הצעת החוק להצבעה לקריאה שנייה ולקריאה שלישית.

דוד אזולאי: אין מתנגדים ואין נמנעים, לפיכך הצעת חוק בתי הדין הדתיים הדרוזיים (תיקון מס' 12) (הרכב ועדת המינויים), התשס"א-2001, עוברת למליאה לקריאה שנייה ולקריאה שלישית.

דוד אזולאי: תודה רבה.